CELEX: 32012D1104
Language: sk
Date: 2012-11-21 00:00:00
Title: Rozhodnutie Európskeho parlamentu a Rady č. 1104/2012/EÚ z  21. novembra 2012 , ktorým sa mení a dopĺňa rozhodnutie Rady 2008/971/ES s cieľom zahrnúť množiteľský materiál lesných kultúr kategórie „kvalifikovaný“ a aktualizovať názvy orgánov zodpovedných za schvaľovanie a kontrolu produkcie

28.11.2012   
            
            
               SK
            
            
               Úradný vestník Európskej únie
            
            
               L 328/1
            
         ROZHODNUTIE EURÓPSKEHO PARLAMENTU A RADY č. 1104/2012/EÚ
   z 21. novembra 2012,
   ktorým sa mení a dopĺňa rozhodnutie Rady 2008/971/ES s cieľom zahrnúť množiteľský materiál lesných kultúr kategórie „kvalifikovaný“ a aktualizovať názvy orgánov zodpovedných za schvaľovanie a kontrolu produkcie
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 2,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s riadnym legislatívnym postupom (2),
   keďže:
   
               (1)
            
            
               V rozhodnutí Rady 2008/971/ES zo 16. decembra 2008 o rovnocennosti množiteľského materiálu lesných kultúr produkovaného v tretích krajinách (3) sa stanovujú podmienky, za ktorých sa množiteľský materiál lesných kultúr kategórií „identifikovaný zdroj“ a „selektovaný“, produkovaný v tretích krajinách uvedených v zozname v prílohe I k uvedenému rozhodnutiu, dováža do Únie.
            
         
               (2)
            
            
               Podľa vnútroštátnych pravidiel certifikácie množiteľského materiálu lesných kultúr platných v Kanade, Chorvátsku, Nórsku, Srbsku, vo Švajčiarsku, v Turecku a Spojených štátoch amerických sa pri zbere a spracúvaní osiva a pri produkcii sadiva vykonáva úradná kontrola v teréne.
            
         
               (3)
            
            
               Podľa uvedených pravidiel by systémy schvaľovania a registrácie základného materiálu a následná produkcia množiteľského materiálu z tohto základného materiálu mali byť v súlade so systémom Organizácie pre hospodársku spoluprácu a rozvoj (OECD) pre certifikáciu množiteľského materiálu lesných kultúr v medzinárodnom obchode (systém OECD pre osivo lesných kultúr a lesné rastliny). Okrem toho tieto pravidlá obsahujú požiadavku, aby bolo osivo a sadivo kategórií „identifikovaný zdroj“, „selektovaný“ a „kvalifikovaný“ úradne certifikované a balenia osiva úradne uzatvorené v súlade so systémom OECD pre osivo lesných kultúr a lesné rastliny.
            
         
               (4)
            
            
               Z preskúmania uvedených pravidiel vyplynulo, že pokiaľ ide o kategóriu „kvalifikovaný“, podmienky schvaľovania základného materiálu spĺňajú požiadavky stanovené v smernici Rady 1999/105/ES z 22. decembra 1999 o uvádzaní množiteľského materiálu lesných kultúr na trh (4). Okrem toho pravidlá týchto tretích krajín poskytujú s výnimkou podmienok týkajúcich sa kvality osiva, druhovej čistoty a kvality sadiva rovnaké záruky, pokiaľ ide o podmienky vzťahujúce sa na osivo a sadivo novej kategórie „kvalifikovaný“, ako záruky stanovené v smernici 1999/105/ES. Z toho vyplýva, že pravidlá týkajúce sa certifikácie materiálu lesných kultúr kategórie „kvalifikovaný“, platné v Kanade, Chorvátsku, Nórsku, Srbsku, vo Švajčiarsku, v Turecku a Spojených štátoch amerických, by sa mali považovať za rovnocenné s pravidlami stanovenými v smernici 1999/105/ES, ak sú splnené podmienky stanovené v prílohe II k rozhodnutiu 2008/971/ES, pokiaľ ide o osivo a sadivo.
            
         
               (5)
            
            
               Pokiaľ ide o materiál kategórie „kvalifikovaný“, uvedené podmienky by mali zahŕňať poskytovanie informácií o tom, či produkty boli, alebo neboli geneticky modifikované. Takéto informácie by mali uľahčiť uplatňovanie požiadaviek stanovených v smernici Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia (5) alebo prípadne stanovených v nariadení Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách (6) a nariadení Európskeho parlamentu a Rady (ES) č. 1830/2003 z 22. septembra 2003 o sledovateľnosti a označovaní geneticky modifikovaných organizmov a sledovateľnosti potravín a krmív vyrobených z geneticky modifikovaných organizmov (7).
            
         
               (6)
            
            
               Okrem toho sa zmenili názvy niektorých orgánov zodpovedných za schvaľovanie a kontrolu produkcie, ako sú uvedené v prílohe I k rozhodnutiu 2008/971/ES.
            
         
               (7)
            
            
               Rozhodnutie 2008/971/ES by sa preto malo zodpovedajúcim spôsobom zmeniť a doplniť,
            
         PRIJALI TOTO ROZHODNUTIE:
   Článok 1
   Rozhodnutie 2008/971/ES sa týmto mení a dopĺňa takto:
   
               1.
            
            
               V článku 1 sa prvý odsek nahrádza takto:
               „V tomto rozhodnutí sa stanovujú podmienky, za akých sa do Únie dováža množiteľský materiál lesných kultúr kategórií ‚identifikovaný zdroj‘, ‚selektovaný‘ a ‚kvalifikovaný‘, produkovaný v tretej krajine uvedenej v prílohe I.“
            
         
               2.
            
            
               V článku 3 sa odsek 2 nahrádza takto:
               „2.   Osivo a sadivo kategórií ‚identifikovaný zdroj‘, ‚selektovaný‘ a ‚kvalifikovaný‘ druhov uvedených v prílohe I k smernici 1999/105/ES, produkované v tretích krajinách uvedených v prílohe I k tomuto rozhodnutiu a úradne certifikované orgánmi tretej krajiny uvedenými v uvedenej prílohe, sa považujú za rovnocenné s osivom a sadivom, ktoré sú v súlade so smernicou 1999/105/ES, ak sú splnené podmienky stanovené v prílohe II k tomuto rozhodnutiu.“
            
         
               3.
            
            
               V článku 4 sa prvý odsek nahrádza takto:
               „Pri vstupe osiva a sadiva do Únie dodávateľ, ktorý tento materiál dováža, vopred informuje o dovoze úradný orgán príslušného členského štátu. Pred uvedením materiálu na trh vystaví úradný orgán list o pôvode na základe úradného certifikátu OECD o mieste pôvodu.“
            
         
               4.
            
            
               Prílohy I a II sa menia a dopĺňajú v súlade s prílohou k tomuto rozhodnutiu.
            
         Článok 2
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2013.
   Článok 3
   Toto rozhodnutie je určené členským štátom.
   
      V Štrasburgu 21. novembra 2012
      
         
            Za Európsky parlament
         
         
            predseda
         
         M. SCHULZ
      
      
         
            Za Radu
         
         
            predseda
         
         A. D. MAVROYIANNIS
      
   
   
      (1)  Ú. v. EÚ C 351, 15.11.2012, s. 91.
   
      (2)  Pozícia Európskeho parlamentu z 23. októbra 2012 (zatiaľ neuverejnená v úradnom vestníku) a rozhodnutie Rady z 13. novembra 2012.
   
      (3)  Ú. v. EÚ L 345, 23.12.2008, s. 83.
   
      (4)  Ú. v. ES L 11, 15.1.2000, s. 17.
   
      (5)  Ú. v. ES L 106, 17.4.2001, s. 1.
   
      (6)  Ú. v. EÚ L 268, 18.10.2003, s. 1.
   
      (7)  Ú. v. EÚ L 268, 18.10.2003, s. 24.
   
      PRÍLOHA
      Prílohy I a II k rozhodnutiu 2008/971/ES sa menia a dopĺňajú takto:
      
                  1.
               
               
                  Príloha I sa nahrádza takto:
                  
                     „PRÍLOHA I
                     
                        Krajiny a orgány
                     
                     
                                 Krajina (1)
                                 
                              
                              
                                 Orgán zodpovedný za schvaľovanie a kontrolu produkcie
                              
                           
                                 CA
                              
                              
                                 
                                             National Forest Genetic Resources Centre/Centre national des ressources génétiques forestières
                                          
                                       
                                             Natural Resources Canada/Ressources naturelles Canada
                                          
                                       
                                             Canadian Forest Service-Atlantic/Service canadien des forêts -Atlantique
                                          
                                       
                                             P.O. Box 4000,
                                          
                                       
                                             FREDERICTON, NB E3B 5P7
                                          
                                       
                           
                                 CH
                              
                              
                                 
                                             Federal Office for the Environment (FOEN)
                                          
                                       
                                             Department of the Environment, Transport, Energy and Communications (UVEK)
                                          
                                       
                                             Forest Division
                                          
                                       
                                             Federal Plant Protection Service
                                          
                                       
                                             Zürcherstraße 111
                                          
                                       
                                             CH-8903 BIRMENSDORF
                                          
                                       
                           
                                 HR
                              
                              
                                 
                                             Croatian Forest Research Institute – CFI
                                          
                                       
                                             Division of Genetics, Forest Tree Breeding and Seed Science
                                          
                                       
                                             Cvjetno naselje 41
                                          
                                       
                                             10450 Jastrebarsko
                                          
                                       
                           
                                 NO
                              
                              
                                 
                                             Norwegian Forest Research Institute
                                          
                                       
                                             Høgskoleveien 12
                                          
                                       
                                             N-1432 AAS
                                          
                                       
                                             Norwegian Forest Seed Station
                                          
                                       
                                             P.O. Box 118
                                          
                                       
                                             N-2301 HAMAR
                                          
                                       
                           
                                 RS
                              
                              
                                 
                                             Group for Forest Reproductive Material and Genetic Resources Directorate for Forest
                                          
                                       
                                             Ministry of Agriculture, Forestry and Water Management
                                          
                                       
                                             Ministry of AFW – Directorate for Forest
                                          
                                       
                                             Omladinskih brigada 1
                                          
                                       
                                             Novi Beograd
                                          
                                       
                           
                                 TR
                              
                              
                                 
                                             Ministry of Environment and Forestry
                                          
                                       
                                             General Directorate of Forestation and Erosion Control
                                          
                                       
                                             Bestepe 06560
                                          
                                       
                                             Ankara
                                          
                                       
                           
                                 US
                              
                              
                                 
                                             USA United States Department of Agriculture, Forest Service
                                          
                                       
                                             Cooperative Forestry
                                          
                                       
                                             National Seed Laboratory
                                          
                                       
                                             5675 Riggins Mill Road
                                          
                                       
                                             Dry Branch, Georgia 31020
                                          
                                       ŠTÁTNE CERTIFIKAČNÉ ORGÁNY
                                 (Oprávnené vydávať osvedčenia OECD na základe dohody o spolupráci s USDA Forest Service)
                                 
                                             Washington State Crop Improvement Association, Inc.
                                          
                                       
                                             1610 NE Eastgate Blvd, Suite 610
                                          
                                       
                                             Pullman, Washington 99163
                                          
                                       
                           
               
            
                  2.
               
               
                  V prílohe II sa dopĺňa tento oddiel:
                  „C.   Dodatočné podmienky týkajúce sa osiva a sadiva kategórie ‚kvalifikovaný‘, produkovaného v tretích krajinách
                  Pokiaľ ide o osivo a sadivo kategórie ‚kvalifikovaný‘, na etikete OECD a na etikete alebo dokumente dodávateľa sa uvedie, či sa pri produkcii základného materiálu použila genetická modifikácia.“
               
            
         (1)  CA – Kanada, CH – Švajčiarsko, HR – Chorvátsko, NO – Nórsko, RS – Srbsko, TR – Turecko, US – Spojené štáty americké.“